62020TJ0247_INF
Решение на Общия съд (осми състав) от 8 декември 2021 г. —JP/Комисия
(Дело T‑247/20) (
1
)
„Достъп до документи — Регламент (ЕО) № 1049/2001 — Документи, свързани с конкурс на общо основание EPSO/AD/363/18 за назначаване на администратори (AD 7) в областта на данъчното облагане — Ограничаване на заявлението за достъп — Отказ за предоставяне на достъп — Член 4, параграф 3 от Регламент № 1049/2001 — Изключение, свързано със защитата на процеса на вземане на решения — Член 6 от приложение III към Правилника — Поверителност на работата на комисията — Частичен достъп — Извъндоговорна отговорност“
1.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Задължение за мотивиране — Обхват
(член 296 ДФЕС; член 41, параграф 2, буква в) от Хартата на основните права на Европейския съюз; член 4 от Регламент № 1049/2001 на Европейския парламент и на Съвета)
(вж. т. 41—44)
2.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на процеса на вземане на решения — Приложно поле — Документи относно конкурс за назначаване на длъжностни лица на Съюза — Включване
(член 4, параграф 3 от Регламент № 1049/2001 на Европейския парламент и на Съвета)
(вж. т. 51)
3.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Отказ за предоставяне на достъп — Задължение на институцията да извърши конкретна и индивидуална проверка на документите — Обхват
(член 4 от Регламент № 1049/2001 на Европейския парламент и на Съвета)
(вж. т. 53 и 54)
4.
Институции на Европейския съюз — Право на публичен достъп до документи — Регламент № 1049/2001 — Заявление за достъп до документи относно конкурс за назначаване на длъжностни лица на Съюза — Прилагане на режима по Правилника за длъжностните лица — Спазване на тайната на разискванията на комисията
(член 6 от приложение III към Правилника за длъжностните лица; Регламент № 1049/2001 на Европейския парламент и на Съвета)
(вж. т. 55—58)
5.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на процеса на вземане на решения — Разгласяване на въпроси, поставяни на изпитите от конкурс на общо основание за набиране на длъжностни лица на Съюза — Презумпция за засягане на процеса на вземане на решения — Граници
(член 4 от Регламент № 1049/2001 на Европейския парламент и на Съвета)
(вж. т. 60—64 и 81—84)
6.
Институции на Европейския съюз — Право на публичен достъп до документи — Регламент № 1049/2001 — Изключения от принципа за достъп до документи — Задължение за предоставяне на частичен достъп до данните, които не попадат в обхвата на изключенията — Спазване на принципа на пропорционалност
(член 4, параграф 6 от Регламент № 1049/2001 на Европейския парламент и на Съвета)
(вж. т. 124 и 125)
7.
Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания — Иск, целящ поправянето на вреди, причинени от институция на Съюза — Искане за обезщетение за неимуществени вреди — Минимални изисквания
(член 76, буква г) от Процедурния правилник на Общия съд)
(вж. т. 139—141)
Диспозитив
1)
Отменя Решение C(2020) 1195 final на Комисията от 24 февруари 2020 година относно потвърдително заявление за достъп до документи на основание на Регламент (ЕО) № 1049/2001 в частта, в която на JP се отказва достъп до въпросите, изложени в раздели „Anchor“ и „Possible questions“ на оценката на проверяващите на отговорите, дадени по време на интервюто в съответната област (документ № 1), както и до въпросите, изложени в раздели „Situation 1“, „Situation 2“ и „Situation 3“ на оценката на проверяващите на отговорите, дадени по време на интервюто за общи умения (документ № 2), в рамките на конкурс EPSO/AD/363/18.
2)
Отхвърля жалбата в останалата ѝ част.
3)
Всяка страна понася направените от нея съдебни разноски.
(
1
)	ОВ C 222, 6.7.2020 г.